section_heading: Karijera
paragraph_text: Lucy se glumom počinje baviti 1989.-e godine, kad se na sveučilištu u Michiganu pojavila na audiciji za predstavu "Alisa u zemlji čudesa". Dobila je glavnu ulogu, iako je audiciji pristupila za drugu ulogu. Prije nego što je dobila ulogu zločeste odvjetnice Ling Woo u "Ally McBeal", glumila je u par epizoda serija "Dosjei X" i "Herkul: Legendarna putovanja". Lucy je inače pristupila audiciji za ulogu "Nelle Porter" (koju je tumačila Portia de Rossi), no režiseru se toliko svidjela da je odlučio kreirati za nju specijalnu ulogu. Isprve, njen lik se nije trebao zadržati u seriji, no zahvaljujući odličnom odazivu gledateljstva, Ling se zadržala u seriji skoro pa do samog kraja. Za tu je ulogu dobila i Emmy nominaciju u kategoriji "najbolje sporedne glumice u humorističnoj seriji", kao i nominaciju za nagradu "Screen Actors Guild Award".